CELEX: 32006R1056
Language: el
Date: 2006-07-12 00:00:00
Title: Κανονισμός (ΕΚ) αριθ. 1056/2006 της Επιτροπής, της  12ης Ιουλίου 2006 , για την κατάταξη εμπορευμάτων στη συνδυασμένη ονοματολογία

13.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 192/6
            
         
      ΚΑΝΟΝΙΣΜΌΣ (ΕΚ) αριθ. 1056/2006 ΤΗΣ ΕΠΙΤΡΟΠΉΣ
   
   της 12ης Ιουλίου 2006
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 996/2006 της Επιτροπής (EE L 179 της 1.7.2006, σ. 26).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (EE L 117 της 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Φορητή συσκευή που λειτουργεί με ηλεκτρικές στήλες, για την ψηφιακή εγγραφή και αναπαραγωγή ήχου και εικόνας, η οποία αποτελείται από τα ακόλουθα κύρια συστατικά στοιχεία σε ενιαίo περίβλημα:
                              
                                          —
                                       
                                       
                                          έναν σκληρό δίσκο με χωρητικότητα μνήμης 30 GB,
                                       
                                    
                                          —
                                       
                                       
                                          μία έγχρωμη διάταξη απεικόνισης με διαγώνιο οθόνης 6,35 εκατ. (2,5 ίντσες),
                                       
                                    
                                          —
                                       
                                       
                                          ένα μικρόφωνο και
                                       
                                    
                                          —
                                       
                                       
                                          μία συσκευή λήψης για τη ραδιοφωνία.
                                       
                                    Η συσκευή υποστηρίζει τους ακόλουθους μορφότυπους (format): MPEG1, MPEG2, MPEG4, DivX, XviD, WMV, MJPEG, MP3 και WMA.
                              Μπορεί να συνδεθεί με αυτόματη μηχανή επεξεργασίας πληροφοριών μέσω θύρας USB για τη μεταφόρτωση (download) ή τη μετάδοση (upload) αρχείων πολυμέσων. Μπορεί επίσης να συνδεθεί με διάφορες συσκευές μέσω διεπαφής ήχου/εικόνας (A/V).
                              Στη συσκευή είναι δυνατόν να αποθηκευτούν μέχρι και 15 000 τραγούδια ή 120 ώρες ψηφιακού βίντεο ή μέχρι και 25 000 φωτογραφίες. Υπάρχει επίσης δυνατότητα εγγραφής της φωνής.
                           
                        
               
                  8521 90 00
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI, καθώς και από το κείμενο των κωδικών ΣΟ 8521 και 8521 90 00.
                  Επειδή η συσκευή έχει ειδική λειτουργία, η κατάταξη ως μονάδα μνήμης στην κλάση 8471 αποκλείεται [Σημειώσεις 5(B) και 5(Ε) του κεφαλαίου 84].
                  Λαμβανομένων υπόψη των δυνατοτήτων της συσκευής, η κύρια λειτουργία της είναι η εγγραφή ή η αναπαραγωγή εικόνας βίντεο, σύμφωνα με την κλάση 8521. Συνεπώς, η κατάταξη στις κλάσεις 8520 και 8527 αποκλείεται.
                  Το εν λόγω προϊόν δεν αποτελεί δέκτη τηλεόρασης ούτε οθόνη απεικόνισης (βίντεο μόνιτορ) και επομένως η κατάταξη στην κλάση 8528 αποκλείεται.
                  Επειδή η συσκευή έχει λειτουργία που κατονομάζεται αλλού στο κεφάλαιο 85 (κλάση 8521), η κατάταξη στην κλάση 8543 αποκλείεται.
               
            
                  
                              2.
                           
                           
                              Είδος που αποτελείται από:
                              
                                          —
                                       
                                       
                                          έναν στυλογράφο με σφαιρίδιο, με φύσιγγα που αντικαθίσταται, και
                                       
                                    
                                          —
                                       
                                       
                                          μία μνήμη flash με χωρητικότητα 128 MB και διεπαφή USB που μπορεί να συνδεθεί με τη θύρα USB μιας αυτόματης μηχανής επεξεργασίας πληροφοριών.
                                       
                                    Τα συστατικά αυτά στοιχεία μπορούν να χρησιμοποιηθούν ανεξάρτητα.
                           
                        
               
                  8523 90 90
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8523, 8523 90 και 8523 90 90.
                  Το προϊόν είναι σύνθετο είδος, που αποτελείται από έναν στυλογράφο και μία μνήμη flash με διεπαφή USB. Δεδομένης της αξίας των συστατικών στοιχείων, το είδος προορίζεται κυρίως για την αποθήκευση δεδομένων (κλάση 8523).
                  Η λειτουργία της μνήμης flash με διεπαφή USB έναι ίδια με εκείνη μιας κάρτας μνήμης flash, δηλαδή η προσωρινή αποθήκευση ψηφιακών δεδομένων (συμπεριλαμβανομένων αρχείων MP3). H παρουσία της διεπαφής USB δεν μεταβάλλει τη λειτουργία αυτή. Ως εκ τούτου, η μνήμη flash με διεπαφή USB δεν αποτελεί αυτόματη μηχανή επεξεργασίας πληροφοριών ή μονάδα τέτοιας μηχανής. Επομένως, η κατάταξη στην κλάση 8471 αποκλείεται [Σημείωση 5Ε) του κεφαλαίου 84].
               
            
                  
                              3.
                           
                           
                              Είδος που αποτελείται από:
                              
                                          —
                                       
                                       
                                          ένα ρολόι μόνο με μηχανική απεικόνιση, και
                                       
                                    
                                          —
                                       
                                       
                                          μία μνήμη flash με χωρητικότητα 128 MB και διεπαφή USB που μπορεί να συνδεθεί με τη θύρα USB μιας αυτόματης μηχανής επεξεργασίας πληροφοριών.
                                       
                                    Τα συστατικά αυτά στοιχεία μπορούν να χρησιμοποιηθούν ανεξάρτητα.
                           
                        
               
                  8523 90 90
               
               
                  Η κατάταξη καθορίζεται από τους γενικούς κανόνες 1, 3(β) και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 8523, 8523 90 και 8523 90 90.
                  Το προϊόν είναι σύνθετο είδος, που αποτελείται από ένα ρολόι και μία μνήμη flash με διεπαφή USB. Δεδομένης της αξίας των συστατικών στοιχείων, το είδος προορίζεται κυρίως για την αποθήκευση δεδομένων (κλάση 8523).
                  Η λειτουργία της μνήμης flash με διεπαφή USB έναι ίδια με εκείνη μιας κάρτας μνήμης flash, δηλαδή η προσωρινή αποθήκευση ψηφιακών δεδομένων (συμπεριλαμβανομένων αρχείων MP3). H παρουσία της διεπαφής USB δεν μεταβάλλει τη λειτουργία αυτή. Ως εκ τούτου, η μνήμη flash με διεπαφή USB δεν αποτελεί αυτόματη μηχανή επεξεργασίας πληροφοριών ή μονάδα τέτοιας μηχανής. Επομένως, η κατάταξη στην κλάση 8471 αποκλείεται [Σημείωση 5Ε) του κεφαλαίου 84].
               
            
                  
                              4.
                           
                           
                              Οκτώ μικροί πλαστικοί κύβοι, με 48 πλευρές, οι οποίοι συγκρατούνται μαζί σε δύο άκρα.
                              Η θέση των κύβων μπορεί να αλλάξει ώστε να δημιουργηθούν γεωμετρικά σχήματα με σωστές απεικονίσεις.
                           
                        
               
                  9503 60 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 9503, 9503 60 και 9503 60 90.
                  Δεδομένου ότι οι κύβοι πρέπει να αποτελέσουν αντικείμενο κατάλληλων χειρισμών προκειμένου να επιτευχθούν οι σωστές απεικονίσεις, το προϊόν θεωρείται παιχνίδι-αίνιγμα (puzzle).